Õhusõiduki kütus

Õhusõiduki kütus on petrooleumil põhinev kütus, mida kasutatakse õhusõidukite mootorite toiteks. Põhiliselt on üldlennunduses kasutusel kaht tüüpi kütust: Jet-tüüpi kütus ja Avgas. Tallinna lennujaamas tangitakse lennukeid Jet A1 ja Avgas 100LL kütustega."Kütus." Tallinna Lennujaam. https://www.tallinn-airport.ee/arikliendile/maapealsed-teenused/kutus/ (vaadatud 24.03.2022)

Jet-tüüpi kütus
Jet-tüüpi kütus on rafineeritud petrooleumi baasil läbipaistev või õlekollast värvi vedelkütus. Seda kasutatakse peamiselt turbiinmootorite toiteks. Allpool on välja toodud Jet-tüüpi kütuste levinumad tüübid."What Are the Different Types of Aviation Fuel?" National Aviation Academy. https://www.naa.edu/aviation-fuel/ (accessed 24.03.2022)

Jet A on põhiliselt kasutusel Ameerika Ühendriikides. See kütusetüüp on välja töötatud suurema tihedusega ning selle külmumis- ja leekpunkt on kõrgemad kui klassikalisel petrooleumil. 

Jet A1 on maailmas kõige levinum lennukikütus. Jet A1 külmumispunkt on madalam kui Jet A külmumispunkt (vastavalt –47° C ja –40° C), seega on A1 sobilik pikemateks varieeruva kliimaga lendudeks. Lisaks sisaldab seda tüüpi kütus staatilisust hajutavaid lisandeid (ingl static dissipater additives, SDAs), mis vähendavad liikumise käigus tekkivaid staatilisi laenguid. Olenemata Jet A ja Jet A1 erinevustest, kasutavad lennuoperaatorid mõlemat kütust vaheldumisi.

Jet B on tsiviillennunduses põhiline alternatiiv Jet A, Jet A1 ja Avgasi tüüpi kütustele. Sellel kütusel on unikaalselt madal külmumistemperatuur, –76°C, mis muudab Jet B kasutamise tõhusaks ekstreemselt külmades kohtades.

TS-1 ei ole nii levinud kui eelnevalt kirjeldatud kütused, kuid on populaarne näiteks Venemaal. TS-1 sobib samuti kasutamiseks külmades tingimustes."Do You Know the Different Types of Jet Fuel?" AmSpec. https://www.amspecgroup.com/types-of-jet-fuel/ (accessed 24.03.2022)

Militaarlennunduses kasutatavad JP kütused on Jet-tüüpi kütused, mis on vastavuses militaarlennunduse nõuetega. JP tuleb ingliskeelsest väljendist jet propellant. Levinuim JP kütus on JP-8.Gabe Starosta, "The Air Force's Fuel Problem", Air Force Magazine, july. 2012 https://www.airforcemag.com/article/0712fuel/ (accessed 27.04.2022) 

Avgas
Nimi Avgas on tuletatud ingliskeelsest sõnaühendist aviation gasoline. Avgasi kasutatakse peamiselt väikestes kolbmootoritega lennukites, mida kasutatakse põhiliselt eralennunduses ja piloodikoolitustel."AVGAS." Shell. https://www.shell.com/business-customers/aviation/aviation-fuel/avgas.html (accessed 24.03.2022)

Avgas 100 on suure oktaaniarvuga standardne kütus kolbmootoritega õhusõidukitele. Sellel on suur pliisisaldus ning see on värvitud roheliseks.

Avgas 100LL on väiksema pliisisaldusega vorm Avgas 100-st, mis on värvitud siniseks.

Viited

Kategooria:Kütused
Kategooria:Lennundus